08/08/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Corrección de erros da publicación 2022/4416 publicado o 21/07/22: Resolución do 28/06/22 da X. T. A Coruña, pola que se concede a autorización admtva. previa e construción da instalación de distribución eléctrica en Ames (expte.: IN407A2021/244-1)

Expediente-e.: IN407A 2021/244-1. Solicitante: UFD Distribución Electricidad, S. A. Denominación: Retranqueo Lugar de Ventín. Situación: Concello de Ames. FEITOS 1 O día 26 de novembro de 2021 a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue o seguinte documento: – Proxecto de execución nomeado: recuamento Lugar de Ventín.2 O proxecto non se someteu ó trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económia de Galicia ( DOG núm.39, do 26 de febreiro do 2021). 3 De acordo ao establecido no artigo 127 do RD 1955/2000, do 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral, dunha separata do proxecto na parte que a instalación puidera afectar a bens e dereitos ao seu cargo, contendo as características da instalación e a documentación cartográfica correspondente. UFD Distribución Electricidad S. A. presentou separatas para os seguintes organismos: Concello de Ames. Non figura no expediente ningún condicionado emitido. CONSIDERACIÓNS LEGAIS E TÉCNICAS 1 O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, no Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia e no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación.2 A lexislación a aplicar neste expediente é a que de seguido se relaciona: A Lei 24/2013, do 26 de decembro, do sector eléctrico. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. O Real decreto 842/2002, do 2 de agosto, polo que se aproba o Regulamento electrotécnico para baixa tensión. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3 As características técnicas da instalación ubicada en Lugar Ventín (Ames) son as que a seguir se describen: · Modificación dun tramo de liña da LMT SNT-827: · Retensado Liña eléctrica de media tensión aérea, a 20 kV., cunha lonxitude de 64m., coa orixe no apoio de formigón A5HTR2EJ//4 (existente), condutor tipo LA-110 mm 2 Al. e final en apoio proxectado C 14/7000 · Liña eléctrica de media tensión soterrada, a 20 kV., cunha lonxitude de 343 m., coa orixe en paso aéreo soterrado proxectado en apoio tipo C 14/7000, condutor tipo RHZ1-2OL 12/20 KV.1X240 mm 2 Al. e remate en punto de acceso a rede proxectado, logo de facer entrada e saída no novo centro de transformación. · Novo centro de transformación soterrado prefabricado en Lugar de Ventín, cunha potencia de 250 kVA. e unha relación de transformación de 20.000/400 V. · Desmantelamento do treito da liña e do transformador existentes que se recuamentan. De acordo con todo o sinalado, RESOLVO 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 28 de xuño do 2022 Isidoro Martínez Arca Xefe territorial da Coruña